
Rad obrađuje zidne slike u župnoj crkvi sv. Ivana Nepomuka u Stupniku, izvedene krajem 18. stolječa, s posebnim osvrtom na 
odabir ikonografskoga sadržaja zidnoga ciklusa, nadahnutog grafičkim predlošcima Johanna Andreasa Pfeffela koji su poslužili kao 
ilustracije djela Bohuslava Balbina Vita S. Joannis Nepomućeni sigilli sacramentalis Protomartyris (1730.). 


Prilog poznavanju zidnog 
oslika u crkvi sv. Ivana 
Nepomuka u Stupniku 


u današnjoj župnoj crkvi sv. Ivana Nepomuka u Stupni¬ 
ku (si. 1), izgrađenoj u godinama 1769.-1772., sačuvan je 
kasnobarokni zidni oslik nekoć pripisivan Antonu Jožefu 
Lerchingeru i Antonu Archeru,' danas određen kao rad 
neznanoga slikara Archerova kruga.^ Povijest župe seže 
puno dalje u prošlost u odnosu na današnje crkveno zda¬ 
nje; na mjestu današnje barokne župne crkve nekada se na¬ 
lazila starija crkva posvećena sv. Jurju, obnovljena nakon 
osmanskih napada 1622. godine, s tri oltara i prigrađenom 
nadsvođenom sakristijom.® Nije poznato kada je na isto¬ 
me mjestu izgrađena prva crkva, no vjerojatno je postojala 
prije 1462. godine, kako prema Baltazaru Krćeliću prenose 
župna spomenica i kanonske vizitacije.'^ 0 tome svjedoči 
i podatak da je 1334. godine u katedralnom arhiđakona- 
tu (kojemu je župa Stupnik pripadala do 1771. godine, 
kada je osnovan turopoljski arhiđakonat®) postojala župa 
sv. Jurja »de campo Turouo«, koju Josip Buturac (1984.) 
prepoznaje kao župu u Stupniku.** Početak gradnje današ¬ 
nje župne crkve u župnoj je spomenici označen godinom 
1769., kada je za vrijeme župnika Pavla Katarinčiča (Pau- 
lus Kattarinčič) porušeno staro zdanje i postavljen kamen 
temeljac nove crkve.^ Crkva je svečano blagoslovljena {be- 
nedicta) 30. kolovoza 1772. godine, pod novim titularom 
- sv. Ivanom Nepomukom, umjesto dotadašnjeg sv. Jurja.® 
Na taj su dan u njoj bile izložene relikvije sv. Ivana Nepo¬ 
muka iz kraljevske riznice u Beču, dopremljene zaslugom 
isusovca misionara Stjepana Sinka.** Kao razlog promjene 


titulara župna spomenica navodi postojanje još jedne cr¬ 
kve sv. Jurja u Odri, radi koje su stupničku crkvu u naro¬ 
du nazivali »mali Juraj«, budući da je »veliki« bio u Odri.“ 
Odabiru sv. Ivana Nepomuka kao novoga sveca zaštitnika 
stupničke crkve poticaj je mogao dati događaj koji se zbio 
1756., trinaest godina prije postavljanja kamena temeljca 
nove crkve. Kako u svom ljetopisu bilježi Baltazar Adam 
Krčelič, te je godine ban Karlo Batthyany »poslao na dar 
česticu jezika sv. Ivana Nepomuka zajedno s kovčežičem. 
Priredivši javnu procesiju uz brojno sudjelovanje svećen¬ 
stva, redovnika i plemstva, biskup ju je donio, unio u stol¬ 
nu crkvu i predao na čuvanje. Na sam blagdan sv. Ivana 
kanonik Ivan Krstitelj Pakši održa pohvalni govor, u kojem 
je veličao i mučenika i darovatelja. Od te je godine uveden 
običaj u stolnoj crkvi, da se nakon svršetka službe božje, 
koja je za tu crkvu propisana, slavi uspomena na sv. Ivana 
Nepomuka svečanom pjevanom misom i svečanom besje¬ 
dom.«*' Sljedeće godine osnovana je i bratovština sv. Ivana 
Nepomuka,'® a o popularnosti češkoga sveca u hrvatskim 
krajevima svjedoče i knjižna izdanja domaćih autora po¬ 
svećena pobožnosti prema njegovu mučeničkom uzoru, 
sačuvana, između ostalih knjižnica, i u stupničkoj.'® Smrt 
sv. Ivana Nepomuka - kako je poslije razjašnjeno, legen¬ 
darno pripisana čuvanju ispovjedne tajne - u ikonografiji 
je istaknuta kao sredstvo borbe protiv protestantskog os¬ 
poravanja sakramenta ispovijedi. Stoga je čaščenje sveca 
poticala ne samo Rimokatolička crkva nego i Habsburški 

1. Stupnik, župna crkva sv. Ivana Nepomuka (snimila T. Trska Miklošić, veljača 2011.)/ Stupnik, parish 
church of St John of Nepomuk (photo T. Trska Miklošić, February 2011) 


dvor,''‘ do te mjere da je češki mučenik u literaturi zaslužio 
naslov »političkog sveca«.'^ U Zagrebačkoj je nadbiskupiji 
čak osamnaest od ukupno 31 svetog mjesta (crkava i kape¬ 
lica) na području Republike Hrvatske posvečeno sv. Ivanu 
Nepomuku,'** a u kontinentalnoj Hrvatskoj posvečeni su 
mu brojni javni spomenici.'^ Širenje pobožnosti i ikono¬ 
grafije sv. Ivana Nepomuka diljem Habsburškoga Carstva 
odrazilo se i u uređenju unutrašnjosti župne crkve u Stu- 
pniku, u kojoj je ostvaren ciklus zidnih slika s prizorima iz 
svečeva života, ostvaren po grafičkim predlošcima na koje 
je upozorio Ivan Srša (2007.).'* 

Sačuvani podatci o slikarskim djelima u novopodignutoj 
crkvi vrlo su šturi: tek se u kanonskoj vizitaciji iz 1799. go¬ 
dine spominje da je izvana i iznutra dobro ožbukana i osli¬ 
kana,'® iz čega se može zaključiti da je te godine zidni oslik 
več bio dovršen.^" Sačuvani zidni oslik obuhvača cjeloku¬ 
pan svod svetišta i kalotu apside (si. 3) te medaljone u svodu 
crkvenoga broda (si. 2). Neznanom kasnobaroknom slikaru 
kao predložak za prizore svodnoga oslika svetišta i broda 
stupničke župne crkve poslužili su grafički listovi njemač¬ 
koga bakroresca i tiskara Johanna Andreasa Pfeffela (Bisho- 
ffingen kraj Altbreisacha, 1674.-Augsburg, 1748.), nastali 
kao ilustracije za životopis sv. Ivana Nepomuka koji je napi¬ 
sao češki isusovac Bohuslav Balbin (Hradec Kralove, 1621.- 
Prag, 1688.). Balbinov je životopis sv. Ivana Nepomuka 
uključen u svezak »Acta Sanctorum« izdan u Antwerpenu 

1680. godine, no njegovo je ilustrirano izdanje objavljeno 
u Augsburgu tek nakon Balbinove smrti, 1725. godine Vita 
B. Joannis Nepomućeni Martyris,^^ te ponovno 1730., nakon 
svečeve kanonizacije 1729. godine Vita S. Joannis Nepomu¬ 
ćeni sigilli sacramentalis ProtomartprisJ^ Navedena ilustri¬ 
rana izdanja na latinskom jeziku, ali i ono na njemačkom 
izdano 1729. godine,^* vrlo su se brzo proširila njemačkim 
zemljama i tako ponudila ikonografska rješenja prizora iz 
života sv. Ivana Nepomuka,^'' sveca koji se u nedostatku sa¬ 
čuvanoga portreta koji bi poslužio kao uzor likovnim djeli¬ 
ma prikazivao u suvremenoj svečeničkoj odječi.“ PfefFelove 
modele upotrijebili su umjetnici diljem njemačkih zemalja i 
Habsburške Monarhije: od slavne brače Asam u Ettlingenu 
kraj Karlsruhea i Munchena,^" do neznanoga autora zidno¬ 
ga oslika u franjevačkoj crkvi u austrijskom mjestu Tulln.^^ 
Prvo izdanje Balbinova životopisa iz 1725. godine, tada još 
uvijek blaženoga Ivana Nepomuka, sadrži trideset i jednu 
ilustraciju, koje se u kasnijem izdanju svetačkoga životopisa 
iz 1730. ponavljaju uz dodatak još dviju: Bogorodica s Dje¬ 
tetom i sv. Ivan Nepomuk, koja prati molitvu svecu na kraju 
životopisa, te Kanonizacija sv. Ivana Nepomuka, umetnu¬ 
ta na početku dodatka Balbinovu životopisu pod naslo¬ 
vom Supplementum vitce S. Joannis Nepomućenim. Olim 
conscriptce a P. Bohuslao Balbino S. J desumptum ex Actis 
Canonizationis eiusdem Sancti. Uz devet svetih Ivana koji 
prate sv. Ivana Nepomuka u slavi na predlistu oba izdanja. 

2. Stupnik, župna crkva sv. Ivana Nepomuka, oslikani medaljoni u brodu crkve (snimila T. Trska Miklošić, 
lipanj 2011.) / Stupnik, parish church of St John of Nepomuk, painted medallions in the nave (photo T. 
Trska Miklošić, June 2011) 


Johannes Andreas Pfeffel je prikaze iz svečeva života obo¬ 
gatio prikazima punih figura imenjaka češkoga sveca - što 
na tragu bollandističkih ideja »sistematizacije« svetaca nije 
bila neuobičajena praksa.^® Od ukupno šezdeset (!) svetač¬ 
kih likova (ne računajuči predlist gdje se sveci ponavlja¬ 
ju), smještenih poput flankirajučih asistentskih skulptura 
uz svaki hagiografski prizor. Tako na okvirima nalazimo 
pedeset i osam svetih Ivana kojima su se pridružile i dvi¬ 
je ženske figure: jedna blaženica - dominikanka bi. Ivana 
Portugalska (Lisabon, 1452.-Aveiro, 1490.; Ivana dAviz, 
kči portugalskog kralja Alfonsa V., zbog čega je prikazana s 
krunom), i jedna svetica - benediktinka kamaldoljanka sv. 
Ivana iz Bagno di Romagna (t Bagno di Romagna, Forli, 
1105.).^^ 

Od bogatoga likovnoga repertoara koji je Johann An¬ 
dreas PfefFel ponudio svojim grafičkim listovima za ciklus 
zidnih slika u stupničkoj crkvi odabrano je tek dvanaest 
prizora. Ondje ciklus prati događaje iz svečeva života re¬ 
dom od PfefFelove ilustracije broj devet {Kralj Vaclav do¬ 
djeljuje sv. Ivanu Nepomuku prepozituru u Visegradu) do 
ilustracije broj sedamnaest {Njegovanje ranjenog sv. Ivana 
Nepomuka), zatim izostavlja dva prizora u nizu i prikazuje 
sljedeča dva koje je Pfeffel označio brojevima dvadeset (Sv. 
Ivan Nepomuk kao hodočasnik u Altbunzlau) i dvadeset i 
jedan {Hapšenje sv. Ivana Nepomuka).^° Zidni se oslik u 
nutrini stupničke crkve razvija djelomice kronološki (unu¬ 


tar traveja): najranije scene iz svečeva života sadržane su u 
četiri medaljona nepravilna oblika^' u traveju bliže sveti¬ 
štu, zatim slijede četiri medaljona u traveju bliže pjevalištu, 
da bi se slijed događaja završio prizorima mučeništva u 
medaljonima svoda svetišta te konačno apoteozom u sre¬ 
dini svodnoga polja. U prijenosu knjižne ilustracije u zidne 
slike autor ciklusa u dijelu oslika na svodu svetišta doslov¬ 
no preuzima i natpise sadržane nad svakom Pfeffelovom 
ilustracijom svečeva životopisa, ali ih ispisuje tiskanim slo¬ 
vima i smješta u kružne slikane medaljone s gornje i donje 
strane urešene iluzioniranim štukom {stuccofinto) u obliku 
rocaille motiva; natpisi nad četiri prikaza u svetištu citati su 
iz Staroga zavjeta.^ Osim pojednostavljivanja Pfeffelovih 
kompozicijskih rješenja te izmjena detalja pojedinih pri- 
zora,^^ u prenošenju pojedinih scena stupnički slikar po¬ 
kazuje nemogučnost savladavanja perspektivnih skračenja 
zadanoga uzora. Primjerice, u prizoru Hodočašća sv. Ivana 
Nepomuka na svodu svetišta, dvije stube pred crkvenim 
portalom ne uspijeva uskladiti s pozadinom prizora pa ih 
nevješto »diže« unutar slikanoga prostora, na način da cr¬ 
kveno zdanje djeluje kao da lebdi pred svetačkim likom. U 
stupničkom je oslikanom svodu svetišta kasnoga 18. sto- 
Iječa ostvarena više dekoracija svodnoga plašta nego ilu¬ 
zija nastavka stvarnoga prostora svojstvena punokrvnom 
baroknom iluzionizmu. U Stupniku su pojedinačna slika¬ 
na polja jasno razdijeljena i omeđena snažnim slikanim 

3. Stupnik, župna crkva sv. Ivana Nepomuka, oslik svoda u sve¬ 
tištu (snimio 1. Ferenčak, siječanj 2011.) / Stupnik, parish church 
of St John of Nepomuk, wall paintings on the chancel vault 
(photo I. Ferenčak, January 2011) 


okvirima, a naznake iluzionirane arhitektonske strukture 
složene su i gusto se prepliću, pa se ni termin quadratura u 
užem smislu na njih ne bi mogao primijeniti. Široki okvir 
središnjega prizora, Apoteoza sv. Ivana Nepomuka, ojačan 
je slikanim kalotama zaključenima kružnim otvorima koji 
umnažaju slojeve slikanoga prostora (nebo - arhitektura), 
no, ponavljam, bez potpune iluzionističke uvjerljivosti. U 
prizoru Apoteoze, jedinom u cjelini sačuvanog zidnog osli¬ 
ka za koji se slikar nije poslužio predloškom Balbinove Vite, 
izostao je i uvjerljivi pogled odozdo, dal sotto in su, tipičan 
za sveca u slavi i anđele koji ga nose: protagonisti središ¬ 
njega prizora riješeni su na način prenesene štafelajne slike 
{quadro riportato), bez snažnih perspektivnih skračenja ili 
»probijanja« granica slikanoga prostora u kojemu se nalaze. 
Navedena organizacija slikanih polja, ali i zidnoga oslika u 
cjelini, svjedoči o utišavanju baroknoga ritma velikih po¬ 
kreta (grande maniera), pa čak i »sušenju« ornamentalnih 
motiva (patuljasti rocaille). U nedostatku arhivskih potvr¬ 
da, pitanje autorstva zidnog oslika stupničke crkve još uvi¬ 
jek ostaje otvoreno, a neznanog je autora moguče smjestiti 
tek u krug mogučih suradnika zagrebačkoga slikara Antona 
Archera,^'* jednoga od kojih je Mirjana Repanič Braun pri¬ 


bližila i oslik kapele sv. Roka u Galgovu.^^ 

Osim autora stupničkoga ciklusa zidnih slika, nepoznat 
ostaje i njegov naručitelj. Izvori koji govore o župi sv. Ivana 
Nepomuka - župna spomenica i kanonske vizitacije - kao 
patrone crkve navode gospodare Kerestinca, na mjestu 
kojih su se u razdoblju izgradnje nove crkve i nastanka 
oslika izmijenile dvije velikaške obitelji: Erd6dy i Pejačević. 
Patronatsko pravo gospodara Kerestinca - obitelji Erd6dy, 
kojajeod 1493. godine u posjedu okičkoga gospodstva kome 
pripada i Stupnik^* - od najranijih vremena pretpostavlja 
župna spomenica,^^ ali i zapis kanonske vizitacije 1852. 
godine, premda nisu poznati vrijeme i osnivač stupničke 
župe.^* Grof Antun III. Pejačevič (t 1802.) naveden je kao 
patron župne crkve sv. Ivana Nepomuka u protokolima 
kanonskih vizitacija 1792.,^* 1799.'‘“ te 1802. godine.'** 
Međutim, ako je suditi po sačuvanim dokumentima, njegov 
patronat nad crkvom sv. Ivana Nepomuka bio je relativno 
kratkoga vijeka, posebice ako se uzme u obzir činjenica da 
je »loza Antuna izumrla«.*^ Župna spomenica grofa Antuna 
Pejačevića spominje kao tadašnjega gospodara Kerestinca 
samo u kontekstu izgradnje novoga, zidanoga župnoga 
dvora koji je 1803. godine zamijenio dotadašnje trošno 
drveno zdanje, očito njegova posljednjega patronatskog 
pothvata,'*^ a kanonska vizitacija 1843. godine kao patrona 
crkve ponovno navodi grofovsku obitelj Erd6dy, gospodare 
Kerestinca.'** U potrazi za osobom koja je odredila 
ikonografski sadržaj zidnoga oslika u stupničkoj crkvi i 
odabrala predloške treba uzeti u obzir i učenoga župnika 
Josipa Šipušića (Josephus Sipussich), turopoljskog plemiča*** 
koji je nauk završio u Zagrebu {humaniora) te zatim u 
hrvatskom kolegiju u Beču (filozofija i teologija).*** Njega su 
1777. godine župnikom župe sv. Ivana Nepomuka imenovali 
gospodari vlastelinstva Kerestinec.*^ U stupničkoj je župi 
ostao sve do svoga imenovanja zagrebačkim kanonikom 
12. kolovoza 1801. godine; od 1812. godine upravlja 
turopoljskim arhiđakonatom, a do svoje smrti 1820. godine 
obnašao je brojne ugledne dužnosti.*® Njegovo obrazovanje 
i ambicija kojom je zaslužio mjesto zagrebačkoga kanonika 
čine ga najvjerojatnijim autorom odabira narativnih 
prizora iz Balbinove hagiografije sv. Ivana Nepomuka 
(dvanaest prenesenih u oslik od trideset i jedne knjižne 
grafike). Buduči da je ta knjiga s grafičkim predlošcima 
za oslik stupničke crkve - Vita S. Joannis Nepomućeni - 
navedena u popisu knjiga u župnoj knjižnici u kanonskoj 
vizitaciji 1799. godine*** (te ponovno 1852.“), neznani je 
slikar gotova pripovjedna rješenja zasigurno dobio kao dio 
ugovorne obveze. 

Jedna neobičnost ostvarenoga (točnije, sačuvanoga) iko- 
nografskog rješenja vrača nas ikonografiji sv. Ivana Nepo¬ 
muka, točnije obveznim atributima sveca. Osim ispovjed- 
ničke rokete, aureole s pet zvijezda oko glave i prsta na 
ustima,®* oni uključuju odrezan jezik kao simbol čuvanja 
ispovjedne tajne, koji u središnjem prizoru Apoteoze na 

4. J. A. Pfeffel, Bacanje sv. Ivana Nepomuka s mosta, ilustracija 22, 
u: Bohuslav Balbin, Vita S. Joannis Nepomućeni sigilli sacramenta- 
lis Protomartpris, 1730./ }. A. Pfeffel, St. John ofNepomuk Throivn 
from the Bridge, fig. 22 in Bohuslav Balbin, Vita S. Joannis Nepo¬ 
mućeni sigilli sacramentalis Protomartpris, 1730 



5. Neznani autor. Bacanje sv. Ivana Nepomuka s mosta, 1882., 
zidna slika nekoć u svetištu župne crkve sv. Ivana Nepomuka 
u Stupniku (snimila Z. Munk, 1948., Fototeka kulturne baštine 
Ministarstva kulture RH) / Unknown painter, St. John ofNepo¬ 
muk Throivn from the Bridge, 1882, wall painting formerly in the 
chancel o£ the parish church of St John o£ Nepomuk in Stupnik 
(photo Z. Munk, 1948, Ministry of Culture, Croatian Cultural 
Heritage Photo Library) 


svodu svetišta u Stupniku uzdiže jedan od anđela. Dru¬ 
gi je iznimno čest atribut sv. Ivana Nepomuka most, koji 
podsjeća na svečevu mučeničku smrt 1393. godine, kada 
je po nalogu kralja Vaclava noću bačen s praškoga Karlo¬ 
voga mosta u rijeku Vltavu. Sukladno tome, prizor Bacanje 
s mosta - uz prikaz sveca u slavi - najčešći je ikonograf- 
ski odabir za sv. Ivana Nepomuka. Međutim, u opsežnom 
ciklusu zidnih slika na svodovima stupničke župne crkve 
taj je prizor izostao, a sadržan je u oba izdanja Balbinova 
djela kao jedan od ključnih događaja svečeve hagiografije 
(si. 4). U oba je izdanja označen rednim brojem dvadeset i 
dva, dakle odmah iza prizora Hapšenje sv. Ivana Nepomu¬ 
ka, posljednjega u nizu koji prenosi neznani slikar u Stu¬ 
pniku. Neobičan je izostanak jednoga od najpopularnijih 
prizora, koji nerijetko kao narativan dodatak prati svečev 
lik neovisno o mediju u kojemu je prikazan.^ Iako su u 
domeni kamene javne skulpture, kako ističe Doris Bariče- 
vič (2008.), »prošireni ikonografski prikazi sv. Ivana Ne¬ 
pomuka - svetac u pratnji krvnika koji ga bacaju s mosta 
ili svetac u pratnji jednog ili više malih anđela - u našem 
(...) baroknom kiparstvu nepoznati ili pak vrlo rijetki, jer 
su to bile komplicirane kompozicije što je iziskivalo vrlo 


visoki stupanj vještine klesanja i umjetničke invencije«,^^ 
most kao atribut sveca ipak se javlja u drvenoj skulpturi,^'* 
a češće u slikarstvu.^ U narativnim ciklusima srednjoeu¬ 
ropske baštine s temama iz svečeva života prizor Bacanje 
sv. Ivana Nepomuka s mosta ne izostaje: primjerice, javlja 
se u ciklusu od osam štafelajnih slika neznanoga majstora, 
također nadahnutom Pfeffelovim grafikama iz Balbinova 
životopisa, sačuvanom u klaustru samostana redovnika 
servita u mjestu Maria Luggau u Tirolu^ ili u spomenutim 
djelima braće Asam u Bavarskoj.’^ 

Prizor koji nedostaje u Stupniku - Bacanje sv. Ivana Ne¬ 
pomuka s mosta - ipak je postojao. Otkrivaju ga bilješke 
Anđele Horvat u jednoj od njezinih najranijih »putnih bi¬ 
lježnica«. Na putu čiji je itinerer naznačen kao »Zagreb - 
Karlovac - Ogulin - Senj - Rijeka - Veprinac - Ljubljana 

- Zagreb« Anđeli Horvat pridružili su se Ljubo Karaman 
i Zdenka Munk, a prva je postaja dana 9. 8. 1948. godine 
bila upravo župna crkva sv. Ivana Nepomuka u Stupniku. 
U opisu stupničke crkve - uz neizostavnu skicu tlocrta 

- Anđela Horvat spominje i zidne slike; »svod u svetištu 
kvalitetnoje [sic] barokne iluz. freske. Tempera slika: Sv. 
Ivan Nep. novija - rustični rad.«^® Sadržaj zidnoga oslika 

6. Stupnik, župna crkva sv. Ivana Nepomuka, svetište prije 
obnove 1993. godine (snimio B. Dritanović, Fototeka Instituta 
za povijest umjetnosti) / Stupnik, parish church of St John of Ne- 
pomuk, chancel before the 1993 restoration (photo B. Dritanović, 
Photo Library of the Institute for Art History) 


autorica je sumarno navela gotovo dvadeset godina poslije, 
15. lipnja 1968. godine, kada zidne slike u svetištu opisu¬ 
je; » Freske Apoteoza sv. Iv. Nep. i scene muka«, te »Lijevo 
na zidu slika zidna u svetištu bacanje I. Nepom. s mosta.«®® 
Upravo ta kratka bilješka otkriva smještaj jedne od ključnih 
scena ikonografije sv. Ivana Nepomuka, koju je kasnoba- 
rokni slikar izostavio iz prizora u svetištu i medaljonima 
u brodu crkve. Izgled tog »rustičnog rada« sačuvan je na 
fotografiji koju je snimila Zdenka Munk 1948. godine,™ vje¬ 
rojatno upravo prilikom spomenutog posjeta crkvi s Anđe¬ 
lom Horvat (si. 5). Određenje slike kao »novija« i »rustični 
rad«, koje je Anđela Horvat zapisala 1948. godine odnosi 
se na usporedbu sa stilski starijim oslikom svoda, koji ju u 
vrsnoči vidno nadmašuje, danas sudeči samo po sačuvanoj 
fotografiji. 

0 fazama uređenja unutrašnjosti stupničke crkve u 19. 
stolječu, pa tako i vremenu nastanka zidne slike s prikazom 
Bacanje sv. Ivana Napomuka s mosta, svjedoče podatci zabi¬ 
lježeni u župnoj spomenici. Na zasluge župnika Josipa Sači- 
ča, koji je započeo sačuvanu župnu spomenicu (župnik od 
1832. do 1868. godine), od godine 1849. prisječa njegov na¬ 
sljednik Mirko Belas: »Te godine (1849.) povečano bje gro¬ 
blje i ozidano za 77 hvati. Crkva oslikana i 4 manja žrtvenika 
in fresco izvedena po bojadisaru Mirku Valeneku. Nabav¬ 
ljeno nebo 3 zastave i druge pomanje stvari za Službu Bož¬ 
ju. Da je moglo to postignuti, pripomože ne samo njegova 

7. Stupnik, župna crkva sv. Ivana Nepomuka, svetište (snimio 
V. Urukalović, 1986., Fototeka Instituta za povijest umjetnosti) / 
Stupnik, parish church of St John of Nepomuk, chancel (photo V. 
Umkalović, 1986, Photo Library of the institute for Art History) 


briga i trud već i njegov novac, jer čitam u računskoj knjizi: 
‘Kroz dva meseca triuh zidarah zderžavanje u hrani i pilišu, 
kao i slikara. Kroz čitavo vreme obojadisanja, na se uzeo je 
domači župnik.’«*^ Toj intervenciji na nutarnjim zidovima 
crkve pripada i natpis na trijumfalnom luku vidljiv sve do 
skidanja oslika početkom devedesetih godina 20. stolječa, 
koji bilježi godine izgradnje i obnove crkve: »GLORLT DEI 
HONORIS. lOANNIS NEP. INCREMENTO RELIGIONIS 
SALUTIEERiE PROMOVENDIS HANC / ECGL.AM PAR. 
PIETAS A. 1772 E EUNDAMENTIS EREXIT. RESTAURA- 
VIT VERO et ORNAVIT. A. 1849« (si. 6).“ Godine 1856. 
obnovljen je krov,™ zatim i gospodarske zgrade te župni 
dvor. Spomenuti župnik Mirko Belas (župnik od 1868. do 
1897.) nastavio je uređenje crkve: glavni je oltar obnovljen 
1874. godine, »i tom zgodom promijenilo se glavni kip u 
njem. Koji otprije bio sv. Ivan Nepomucki ležeči na odru i 
slabo se mogao vidjeti a od onda isti svetac stoječi.«™ Riječ 
je 0 drvenoj skulpturi sv. Ivana Nepomuka koja je u novije 
vrijeme zamijenjena oltarnom palom s prikazom sveca ti¬ 
tulara crkve. Godine 1876. nabavljen je slikani križni put iz 
Beča, a godinu poslije povečane su orgulje.™ 

Ponovne intervencije na zidnom osliku crkve učinjene 
su nakon velikog potresa koji je 9. studenoga 1880. godi¬ 
ne zadesio zagrebačko područje, pa tako nije mimoišao ni 
crkvu sv. Ivana Nepomuka u Stupniku. Župna spomenica 
0 posljedicama toga događaja pod godinom 1881. bilježi: 

8. Stupnik, župna crkva sv. Ivana Nepomuka, ostatci zidnoga oslika na sjevernom zidu svetišta (snimio I. 
Ferenčak, siječanj 2011.) / Stupnik, parish church of St John of Nepomuk, remains of wall painting on the north 
wall of the chancel (photo I. Ferenčak, January 2011) 


»Opravila se crkva od potresne štete (g. 1880 9/11) i to zi- 
darijom. Jer se zidovi s obje strane bješe odijelili od tornja 
na orguljaškom koru. Svod na gospodskom koru nad sa¬ 
kristijom sruši se i uopće sva crkva isprepuca.«“ Radovi 
na popravku crkve nastavljaju se i sljedeće, 1882. godine: 
»Oslikala se na novo crkva tako, da se ornamentika sa svim 
promijenila, a slike na oltarima i lađi opravile i osvježile a 
nova se slika u svetištu, što predočuje bačenje sv. Nepo¬ 
muka u Wltavu, učinila, dok se je u slikariju u svetištu ne 
diralo, što je na lijepu (al fresco) a ne oštetila se toliko. Na 
ovo se djelo potrošilo do 739 for.«®^ Ta bilješka otkriva da- 
taciju (no nažalost ne i autora) zidne slike na sjevernom 
zidu svetišta - 1882. - čiji sadržaj otkrivaju »putne biljež¬ 
nice« Anđele Horvat i fotografija snimljena 1948. godine. 
Moguće je da je ta slika zamijenila prethodnu iste ikono¬ 
grafije, po svoj prilici sadržanu u (barem) jednome od dva¬ 
ju slikanih slojeva ispod nje, a koji je upotpunjavao ikono- 
grafski ciklus zidnoga oslika. Izostanak teme Bacanje sv. 
Ivana Nepomuka s mosta među svodnim prizorima prema 
Pfeffelu moguće je razumjeti jedino ako je taj prizor već 
postojao, i to u svetištu. Brojnost utvrđenih slikanih slojeva 
na tome mjestu govori u prilog važnosti teme mučeništva 
i njezinom ranom prikazu u svetištu crkve koja je iznova 
podignuta kao župna crkva s novim titularom (usporedi 
veličinu prikaza na fotografiji). 

U takvom je stanju crkva dočekala posljednje desetlje¬ 


će 20. stoljeća, kada je izvedena njezina posljednja obnova 
unutrašnjosti, započeta u veljači 1993. godine. Predviđeni 
zahvati obuhvaćali su: »čišćenje zidova od stare naslage 
boja, pripremanje za novo bojanje. Obnova slika u crkvi«.*** 
Zidna slika s prizorom bacanja sv. Ivana Nepomuka s mo¬ 
sta bila je u lošem stanju, a potom većim dijelom mehanič¬ 
ki skinuta prije početka konzervatorsko-restauratorskih 
istraživanja u ožujku 1993. godine.“ Sonde na sjevernom 
zidu otkrile su »dva sloja oslika na kojima je bila prikazana 
balustrada i jedan, gornji sloj, s prikazom mramorizaci- 
je«,^" a prizor koji je Anđela Horvat označila kao rustični 
rad u temperi pripadao je trećem sloju oslika sastruganom 
neposredno prije dolaska restauratora. Na fotografijama 
snimljenima tijekom spomenutih preliminarnih istraži¬ 
vanja,*** u ostatcima tog trećeg, najmlađeg sloja vidljivog 
u gornjem dijelu oslikanog polja, tik uz donji rub otvora 
»gospodskoga kora« moguće je prepoznati tragove lučno 
izdignutog slikanog okvira nekadašnjeg prizora Bacanje 
sv. Ivana Nepomuka s mosta. Tragove figuralnoga prizora 
restauratori su uočili i tijekom navedenih preliminarnih 
istraživanja, no zbog devastiranosti oslika nije ga bilo mo¬ 
guće rekonstruirati.^^ Izgled svetišta prije radova otkriva i 
fotografija u Fototeci Instituta za povijest umjetnosti u Za¬ 
grebu, snimljena 1986. godine (si. 7).” Na strani Evanđelja 
još je vidljiv prizor Bacanje sv. Ivana Nepomuka s mosta, 
usporediv s fotografijom iz 1948. godine, a na južnom zidu 

bio je prikazan iluzionirani zastor za katedru misnika.^"* Ti 
dijelovi zidnoga oslika nisu sačuvani; danas su vidljivi tek 
tragovi slikanih slojeva ispod otvora »gospodskoga kora« 
(si. 8). 

Ocjeni zidnih slika u crkvi sv. Ivana Nepomuka u Stu- 
pniku ne pridonosi samo cjelokupni ikonografski reper¬ 
toar, dio kojega je sačuvan jedino na fotografijama i ovdje 
virtualno restituiran, nego i utvrđene poveznice s knjižnom 
ilustracijom, ali i rekonstrukcija intelektualnih, političkih i 
umjetničkih veza koje stupničku crkvu i njezin oslik čvrsto 
vezuju za srednjoeuropski prostor. 

Patron iz najviših društvenih krugova zacijelo je utjecao na izbor pro¬ 
jekta i na opremanje kapele [sv. Roka u Galgovu].« - ĐURĐICA CVI¬ 
TANOVIĆ, Crkvena umjetnost i graditeljstvo, u: Pod Okićem: zavičajna 
knjiga župa 5V. Marije i sv. Martina, (ur.) Dragutin Pavličević, Župa sv. 
Marije; Župa sv. Martina, Zagreb, 1993., 329. 

36 Usp. DRAGUTIN PAVLIČEVIĆ, Iz starije prošlosti Okiča (povijesni 
pregled), u: Pod Okićem: zavičajna knjiga župa sv. Marije i sv. Martina, 
(ur.) Dragutin Pavličević, Župa sv. Marije; Župa sv. Martina, Zagreb, 
1993., 111. 

37 Usp. Liber memorialis, 9. 

38 »Quando Parochia Stupnikesis fundata sit, et per quem ignoratus; 
constituitur de praeventi sub jure Patronat Domini Kerestinec, Illustri- 
ssimi Domini haeredes Comitis Alexandri Erdody jus patronatus exer- 
cent, utpote: Joannes Nepomuk et Antonius.« - NAZ, KV, protokol 150/ 
VI, 8 (1852.) 

39 NAZ, KV, protokol 196, 221 (1792.; popis prihoda); grof Antun Pe- 
jačević ovdje je naveden i kao »gospodar posjeda« {Dominus Terrestris). 

40 NAZ, KV, protokol 146/11, 2 (1799.). 

41 NAZ, KV, protokol 65b, 567 (1802.; popis prihoda). Antun III. Pe- 
jačević je vlastelinstvo Kerestinec naslijedio po ocu Josipu II. (t 1787.), 
kojemu je Marija Terezija 1772. godine dodijelila nasljedno grofovstvo. 
Usp. IVAN BALTA, Vlastelinska porodica Pejačević s posebnim osvr¬ 
tom na njezinu genealogiju i heraldiku, u: »Anali Zavoda za znanstveni 
rad u Osijeku« 4, Zavod za znanstveni rad JAZU, Osijek, 1985., 263. 

42 IVAN BALTA (bilj. 41), 263. 

43 Usp. Liber memorialis, 7. 

44 NAZ, KV, protokol 148/IVa, 42 (1843.). Tekst srodnoga sadržaja za¬ 
bilježen je i u župnoj spomenici: »Ecclesiam in bono statu conservan- 
di, et pro re nata restaurandi est primaria obligatio Collatoris, ut enim 
honorificis gaudet juribus, ita et onerosis premitur. Familia Collatrbc 
Parochiae et Ecclesiae Stupnikensis est Comitum Erdody, Dominium 
Kerestinec jure proprietario possideno.« - Liber memorialis, 9. 

45 Kako je naveden u popisu pitomaca Hrvatskoga kolegija u Beču za 


akademske godine 1768./1769. i 1769./1770. U bečki je kolegij na studij 
filozofije stigao 27. listopada 1768. Usp. KAMILO DOĆKAL, Hrvatski 
kolegij u Beču = Collegium Croaticum Viennense: (1624-1784), Hrvatski 
povijesni institut u Beču, Wien; Zagreb, 1996., 357, 360, 362. Podatci 
o Šipušićevu podrijetlu (»Loco Nagy Goricza« - iz Velike Gorice) i 
školovanju navedeni su i u kanonskoj vizitaciji iz godine 1799. - usp. 
NAZ, KV, protokol 146/11, 5 (1799.). Plemićka obitelj Šipušić (Sippusi- 
ch) javlja se u spisima Plemenite općine Turopolje koje je sabrao Emilij 
Laszowski - usp. EMILIJ LASZOWSKI, Povjesni spomenici plem. opčine 
Turopolja: nekoć »Zagrebačko polje« zvane, sv. 4 (1560.-1895.), Tiskom 
Antuna Scholza, Zagreb, 1908. 

46 Usp. LJUDEVIT IVANĆAN, Podatci o zagrebačkim kanonicima od 
godine 1193. do 1924., 1912.-1924., tipkopis u Nadbiskupi)skom arhivu 
u Zagrebu, Zagreb, 925-926. 

47 Usp. Liber memorialis, 6. Župna spomenica ne navodi tko su gos¬ 
podari Kerestinca u trenutku njegova imenovanja - obitelj Erdody ili 
Pejačević. 

48 »God. 1815. postao je vrbovački, 1817. varaždinski arhidjakon, uz 
to je bio influirani prepozit Bi. Dj. Marije de Joth (...). Od g. 1804. do 
1806. bio je rektor sjemeništa, 1806. diecezanski fiscus i censor, od 1808. 
do 1811. inspector banatskog dobra, 1815. dekan, 1817. nadstojnik po¬ 
božnih zaklada. Umro je dne 21. IX. 1820. u 71. godini svoje dobe.« - 
LJUDEVIT IVANĆAN (bilj. 46.), 926. 

49 Usp. NAZ, KV, protokol 146/11, 10 (1799.). Po usmenom priopćenju 
sadašnjega župnika župe sv. Ivana Nepomuka u Stupniku Vjekoslava 
Pavlovića u župi se još čuvaju knjige nekadašnje župne knjižnice, no do 
trenutka predaje ovoga teksta nije mi ih nažalost bilo moguće vidjeti. 

50 Usp. NAZ, KV, protokol 150/VI, 28 (1852.). 

51 Usp. Leksikon ikonografije, liturgike i simbolike zapadnog kršćanstva, 
(ur.) Anđelko Badurina, Kršćanska sadašnjost, Zagreb, 1990. [1979.], 
284 [Emilijan Cevc]. Usp. i ANĐELKO BADURINA, Hagiotopografija 
Hrvatske, CD-ROM, Institut za povijest umjetnosti, Kršćanska sadaš¬ 
njost, Zagreb, 2006., gdje su kao atributi sv. Ivana Nepomuka navedeni 
»sidro, most, odrezan jezik, biret«. 

52 Dovoljno je prisjetiti se slavnoga spomenika sv. Ivanu Nepomuku na 
Karlovome mostu u Pragu (1683.), koji je po modelu Johanna Brokoffa 
izlio Wolff Hieronymus Heroldt, popularnom uzoru za kasnija rješenja 
svećevih skulptura, na čijem je širokom postamentu uz prizor Kralji¬ 
čine ispovijedi prikazana i scena Bacanja s Karlovog mosta. O trajnosti 
ikonografije Bacanja sv. Ivana Nepomuka s mosta svjedoči, više od dva 
stoljeća poslije, reljef ispod pale na oltaru sv. Ivana Nepomuka (između 
1903. i 1907.) iz radionice Ferdinanda Stuflessera u Bazilici Srca Isusova 
u Zagrebu. Usp. OLGA MARUŠEVSKI, Bazilika Srca Isusova u Zagrebu, 
u: Isusovci u Hrvata, (ur.) Vladimir Horvat, Filozofsko-teološki institut 
Družbe Isusove; Hrvatski povijesni institut, Zagreb, Beč, 1992., 464. 

53 DORIS BARIĆEVIĆ, Barokno kiparstvo sjeverne Hrvatske, Institut 
za povijest umjetnosti. Školska knjiga, Zagreb, 2008., 400. Kameni jav¬ 
ni spomenici sv. Ivanu Nepomuku javljaju se najčešće uz mostove, koji 
tako postaju atribut posuđen iz stvarnosti. 

54 Primjerice na trodijelnom glavnom oltaru župne crkve sv. Jakova u 
Prelogu (1758.) koji je još Anđela Horvat pripisala Veitu Konigeru, gdje 
je lik sv. Ivana Nepomuka prikazan kako lebdi nad mostom, s reljefnim 
prizorom kraljičine ispovijedi u podnožju. Usp. DORIS BARIĆEVIĆ 
(bilj. 53), 378-379, 380, 383. 

55 S mostom u pozadini prikazuje ga, primjerice, Ivan Krstitelj Ranger u 
kapeli sv. Ivana na Gorici i nekadašnjoj pavlinskoj crkvi u Olimju. Most 
uz lik sv. Ivana Nepomuka javlja se i na slici umetnutoj u zaćelni dio 
propovjedaonice u kapeli Majke Božje Anđeoske u Markuševcu. Propo¬ 
vjedaonicu datiranu 1759. godinom kao rad Josipa Stallmayera odredila 
je Doris Barićević - usp. DORIS BARIĆEVIĆ (bilj. 53), 258-259. 

56 Ulje na platnu, svaka 121x79 cm. Usp. Johannes von Nepomuk: Mit- 
patron des Landes Tirol: Bilder und Plastiken, (ur.) Norbert Moller, Kul- 
turverlag, Thaur, 1995., 286-287, 293-295. 

57 Usp. bilj. 26. 

58 ANĐELA HORVAT, Putna bilježnica (dalje PB) V. (1948.), 10 (9. 
Vili. 1948.). Putne bilježnice kao dio ostavštine Anđele Horvat čuvaju 
se u Nadbiskupi)skom arhivu u Zagrebu. 

59 ANĐELA HORVAT, PB XXVIL (1967.-1969.), 168 (15. 6. 1968.). 
Podcrtala Anđela Horvat 

60 U katalogu Fototeke kulturne baštine Ministarstva kulture Republike 
Hrvatske fotografija je označena kao »Slika (tempera) u svetištu - Sv. Iva¬ 
na Nepomuka bacaju u Vltavu; snimila Zdenka Munk, 1948. god.« (inv. 
br. 5876; neg. I-g-43). 

61 Liber memorialis, 12. 

62 Fototeka Instituta za povijest umjetnosti, inv. br. Stp. F-8, snimio Bo- 
rislav Dritanović. U Fototeci Instituta za povijest umjetnosti u Zagre¬ 
bu sačuvano je više fotografija unutrašnjosti župne crkve u Stupniku, 
a fotografiju glavnoga oltara snimio je i Artur Schneider. Usp. ĐURO 
VANĐURA, BORIVOJ POPOVČAK, SANJA CVETNIĆ, Schneiderov 
fotografijski arhiv: hrvatski spomenici kulture i umjetnosti, HAZU, Stro- 
ssmayerova galerija starih majstora, Zagreb, 1999., 199. 

63 Usp. Liber memorialis, 16. 

64 Liber memorialis, 25. Danas se ležeći drveni kip sv. Ivana Nepomu¬ 
ka nalazi unutar stipesa bočnoga oltara sv. Valentina na strani Poslanice 
(prema župnoj spomenici postavljenoga 1898. godine - usp. Liber me¬ 
morialis, 32), no nije moguće sa sigurnošću tvrditi daje riječ o skulpturi 
koja je do 1874. godine resila glavni oltar stupničke crkve. 

65 Usp. Liber memorialis, 25. 

66 Isto. 


67 Isto. 

68 Liber memorialis, 101. Župna spomenica ne spominje konzervator- 
sko-restauratorska istraživanja, a navodi: »Radove izvode majstori Fra¬ 
njo i Mijo Gene iz Bednje. A sve pod nadzorom Zavoda za zaštitu spo¬ 
menika kulture u Zagrebu.« 

69 Usp. IVAN SRŠA, Izvještaj o rezultatima konzervatorsko-restaurator- 
skih istraživanja na nutarnjim zidovima crkve sv. Ivana Nepomuka u Luč¬ 
kom (Stupnik), Zagreb, 15. ožujka 1993., tipkopis u Arhivu dokumenta¬ 
cije (1966.-1996.) Hrvatskog restauratorskog zavoda, br. dosjea 705/31, 
1. Na pomoći pri istraživanju i omogućenom uvidu u dokumentaciju za¬ 
hvaljujem konzervatoru-restauratoru savjetniku Ivanu Srši te voditeljici 
Arhiva dokumentacije HRZ-a Vesni Bujan. 

70 Isto. 

71 Fotografije su dio konzervatorsko-restauratorske dokumentacije 
istraživanja oslika u župnoj crkvi u Stupniku Odjela za zidno slikarstvo i 
mozaik Hrvatskog restauratorskog zavoda u Zagrebu. 

72 Po bilješci Ivana Srše uz skice načinjene prilikom preliminarnih istra¬ 
živanja 10. ožujka 1993. godine, koje mije ljubazno ustupio, na čemu mu 
najsrdačnije zahvaljujem. 

73 Fototeka Instituta za povijest umjetnosti, snimio Vjekoslav Urukalo- 
vić 1986. godine. 

74 Usp. IVAN SRŠA (bilj. 69,1993.), 2: »Prema dosadašnjim nalazima taj 
oslik prikazuje naslikanu nišu (?).« 


Tanja Trska Miklošić 

A Contribution to the Study ofWall Paintings in the Church ofSt John ofNepomuk in 
Stupnik 

The church ofSt John ofNepomuk in Stupnik, ereeted betmeen 1769 and 1772, pre- 
serves a late-Baroque cycle ofivall paintings formerly considered the work of Anton 
Jožef Lerchinger and Anton Archer, and presently attributed to an unknorvn painter 
from Archer's cirele. The painted cycle was directly inspired by the prints ofthe Ger¬ 
man engraver and printer Johann Andreas Pfeffel (Bishoffingen near Altbreisach 1674 
- Augsburg 1748), executed as illustrations for the Life of Sf John of Nepomuk 
(Nepomućene) zvritten by the Czech Jesuit Bohuslav Balbin (Hradec Krdlove 1621 - 
Prague 1688). The illustrated edition ofBalbin's Vifa S. Joannis Nepomućeni sigilli 
sacramenfalis Profomarfyris, published in 1725 and again in 1730 after the saint's 
canonization, represented the source ofvisual modelsfor numerous artists in Central 
Europe, and a copy ofthefamous book was recorded in Stupnik parish library at the time 
ofthe execution ofvoall paintings. The tvoelve seleeted episodes from the life ofSt John 
ofNepomuk depieted in painted medallions on the vaults do not inelude one ofthe most 
important scenes ofhis iconography - Sf John of Nepomuk Thrown from fhe Bridge. 
The said scene, ofmuch larger dimensions than the ones in vault medallions, was once 
painted on the north wall ofthe chancel. The composition ofthe chancel wall painting 
executed in 1882 (tvhich probably substituted an earlier painting ofthe same subjeet) is 
revealed by the manuscript notes of Anđela Horvat and old photographs. The use ofbook 
illustration -probably due to the educated parish priest Josip Sipušič, later a Zagreb 
Canon - whose role in the globalization ofimages has yet to befully researehed, connects 
the wall paintings in the parish church in Stupnik with elaborate visual narrations ofthe 
saint's hagiography in Central Europe. 

